Batu Maung

Batu Maung ialah sebuah kawasan kediaman yang terletak di negeri Pulau Pinang dalam Malaysia. Ia terletak kira-kira  di selatan pusat bandar George Town, bersempadan dengan Bayan Lepas dan Lapangan Terbang Antarabangsa Pulau Pinang.

Batu Maung menempatkan terminal pulau bagi Jambatan Sultan Abdul Halim Muadzam Shah (Jambatan Kedua Pulau Pinang), serta penghujung selatan Lebuhraya Tun Dr Lim Chong Eu. Ia juga dikelilingi beberapa perkampungan nelayan seperti Permatang Damar Laut dan Teluk Tempoyak.

Dahulunya merupakan sebuah kampung pertanian, pembangunan Batu Maung sebagai kawasan kediaman bermula pada penghujung abad ke-20. Sebahagian daripada Zon Perindustrian Bebas Bayan Lepas juga terletak dalam kawasan ini, di samping menempatkan ibu pejabat WorldFish Center serta sebuah pelabuhan nelayan air dalam.

 Ekonomi 
Batu Maung terkenal dengan industri perikanannya yang aktif. Ia mempunyai pelabuhan perikanan air dalam, serta menempatkan ibu pejabat WorldFish Center, sebuah organisasi penyelidikan perikanan antarabangsa tanpa keuntungan.

Selain itu, kawasan ini turut menjadi lokasi kepada Institut Penyelidikan Perikanan yang bernaung di bawah Lembaga Kemajuan Ikan Malaysia (LKIM), sebuah agensi di bawah Kementerian Pertanian dan Industri Makanan Malaysia.
 Pengangkutan 

Batu Maung dihubungkan dengan pusat bandar George Town melalui Lebuhraya Tun Dr Lim Chong Eu, yang bermula dari hujung selatan di Batu Maung itu sendiri. Selain itu, Jambatan Kedua Pulau Pinang menghubungkan kawasan ini dengan Seberang Perai, bahagian tanah besar negeri Pulau Pinang. Dibuka pada tahun 2014, jambatan sepanjang  ini merupakan yang terpanjang di Asia Tenggara.

Jalan utama di dalam Batu Maung termasuklah Jalan Batu Maung dan Jalan Permatang Damar Laut. Akibat kesesakan lalu lintas yang semakin meruncing, kerja-kerja pelebaran jalan telah dimulakan di beberapa bahagian jalan tersebut.

Laluan bas Rapid Penang bernombor 302, 305 dan 307 turut berhenti di Batu Maung, menghubungkan kawasan ini dengan Bayan Baru, Sungai Nibong serta pusat bandar George Town.

 Pendidikan 
Batu Maung dilengkapi dengan dua buah sekolah rendah dan sebuah sekolah menengah.

Sekolah rendah
 SRK Batu Maung
 SRJK (C) Wen Khai

Sekolah menengah
 SMK Batu Maung
 Infrastruktur 
Batu Maung merupakan pusat industri perikanan yang aktif dan mempunyai pelabuhan perikanan laut dalam. Sebagai hab industri perikanan, Batu Maung menempatkan ibu pejabat WorldFish Center, sebuah organisasi penyelidikan perikanan antarabangsa bukan berasaskan keuntungan, serta Institut Penyelidikan Perikanan di bawah Kementerian Pertanian dan Industri Makanan Malaysia (Lembaga Kemajuan Ikan Malaysia).

Kerajaan Persekutuan Malaysia pernah merancang untuk membangunkan Batu Maung sebagai pelabuhan penangkapan tuna bertaraf antarabangsa. Namun begitu, pembinaan pelabuhan tuna tersebut terbengkalai pada tahun 2011 dan sehingga kini masih belum disiapkan.

Selepas siapnya Jambatan Kedua Pulau Pinang pada tahun 2014, harga tanah di Batu Maung meningkat dengan mendadak, menarik minat pemaju hartanah untuk melancarkan lebih banyak projek perumahan di kawasan ini.
 Tarikan pelancong 
Terletak di Batu Maung, Muzium Perang Pulau Pinang pada asalnya merupakan kubu Tentera British semasa Perang Dunia Kedua yang dibina pada tahun 1930-an. Namun begitu, apabila Tentera Imperial Jepun menyerang Pulau Pinang pada Disember 1941, pasukan Komanwel, yang diketuai oleh Leftenan Jeneral Arthur Percival, telah mengundurkan diri dari Pulau Pinang tanpa sebarang tembakan dilepaskan. Kubu yang ditinggalkan itu kemudiannya ditawan dan digunakan oleh pihak Jepun sepanjang Perang Dunia Kedua. Selepas tamatnya perang, kubu tersebut terbiar selama beberapa dekad sebelum diubah suai menjadi sebuah muzium perang pada tahun 2002.

Muzium Perang Pulau Pinang masih mengekalkan struktur ketenteraan asal dan peralatan yang ditinggalkan oleh tentera British, seperti kubu bawah tanah, terowong dan tempat pemasangan mesingan. Muzium ini turut menjadi lokasi bagi aktiviti paintball.

Kategori:Bandar di Pulau Pinang
Kategori:Kejiranan di George Town, Pulau Pinang